GFPT โบรกอัพเป้าใหม่ 20 บาท หลังงบ Q1 โตแรงแตะ 456 ลบ. ลุ้น Q2 เด่นต่อเนื่อง  
GFPT โบรกอัพเป้าใหม่ 20 บาท หลังงบ Q1 โตแรงแตะ 456 ลบ. ลุ้น Q2 เด่นต่อเนื่อง ตามการส่งออก-ราคาไก่พุ่ง
GFPT โบรกอัพเป้าใหม่ 20 บาท หลังงบ Q1 โตแรงแตะ 456 ลบ. ลุ้น Q2 เด่นต่อเนื่อง ตามการส่งออก-ราคาไก่พุ่ง
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (13พ.ค.2565) ว่า บริษัท จีเอฟพีที จำกัด (มหาชน) หรือ GFPT มีมุมมองบวกต่อ GFPT เลือกเป็น top pick ของกลุ่มฯ แนะนำเป็นซื้อเพิ่มราคเป้าหมายเป็น 20 บาท (พีอี 15 เท่า) กำไรสุทธิไตรมาส 1/2565 ที่ 456 ล้านบาท สูงกว่าคาด 59% และโต 652%เทียบช่วงเดียวกันของปีก่อน โต 743% เทียบไตรมาสก่อนหน้าเติบโตทั้งยอดขายและ GPM เพราะถึงแม้ต้นทุนอาหารสัตว์เพิ่มขึ้นแต่ช้ากว่าการเพิ่มของราคาไก่และโครงไก่ และยังมีปริมาณขายเพิ่มขึ้น ราคาและปริมาณส่งออกเพิ่มขึ้น
ส่วนบริษัทย่อยคือ McKet+GFN มีกำไรเพิ่มขึ้น นอกจากนี้ในไตรมาส 2/2565 คาดกำไรสุทธิยังเติบโต เทียบช่วงเดียวกันของปีก่อนต่อเนื่อง จากการส่งออกที่เพิ่มขึ้น และราคาโครงไก่/เนื้อไก่ในประเทศยังเพิ่มขึ้น คาดปี 2565 เป็นปีทองของ GFPT ภาวะ food inflation ทำให้ราคาไก่เพิ่มขึ้น ขณะที่การคลายล็อกดาวน์และความต้องการส่งออกแข็งแกร่งช่วยเพิ่มปริมาณขายในประเทศและการส่งออก สอดคล้องกับการเพิ่มกำลังการผลิตไก่แปรรูปในไตรมาส 3/2564